CELEX: 32009R0824
Language: fi
Date: 2009-09-09 00:00:00
Title: Komission asetus (EY) N:o 824/2009, annettu 9 päivänä syyskuuta 2009 , tiettyjen kansainvälisten tilinpäätösstandardien hyväksymisestä Euroopan parlamentin ja neuvoston asetuksen (EY) N:o 1606/2002 mukaisesti annetun asetuksen (EY) N:o 1126/2008 muuttamisesta kansainvälisten tilinpäätösstandardien IAS 39 ja IFRS 7 osalta (ETA:n kannalta merkityksellinen teksti)

10.9.2009   
            
            
               FI
            
            
               Euroopan unionin virallinen lehti
            
            
               L 239/48
            
         
      KOMISSION ASETUS (EY) N:o 824/2009,
   annettu 9 päivänä syyskuuta 2009,
   tiettyjen kansainvälisten tilinpäätösstandardien hyväksymisestä Euroopan parlamentin ja neuvoston asetuksen (EY) N:o 1606/2002 mukaisesti annetun asetuksen (EY) N:o 1126/2008 muuttamisesta kansainvälisten tilinpäätösstandardien IAS 39 ja IFRS 7 osalta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon kansainvälisten tilinpäätösstandardien soveltamisesta 19 päivänä heinäkuuta 2002 annetun Euroopan parlamentin ja neuvoston asetuksen (EY) N:o 1606/2002 (1) ja erityisesti sen 3 artiklan 1 kohdan,
   sekä katsoo seuraavaa:
   
               (1)
            
            
               Tietyt kansainväliset tilinpäätösstandardit ja tulkinnat, jotka olivat voimassa 15 päivänä lokakuuta 2008, hyväksyttiin komission asetuksella (EY) N:o 1126/2008 (2).
            
         
               (2)
            
            
               IASB (International Accounting Standards Board) julkaisi 27 päivänä marraskuuta 2008 muutoksia kansainvälisiin tilinpäätösstandardeihin IAS 39 ja IFRS 7 (Rahoitusvarojen luokittelun muutokset – Voimaantulo ja siirtymäsäännöt), jäljempänä ’muutokset IAS 39:ään ja IFRS 7:ään’. IAS 39:ään ja IFRS 7:ään tehdyillä muutoksilla selkiytetään IASB:n kyseisiin standardeihin 13 päivänä lokakuuta 2008 tekemien muutosten voimaantuloa ja siirtymävaiheen toimenpiteitä.
            
         
               (3)
            
            
               Euroopan tilinpäätösraportoinnin neuvoa-antavan ryhmän (European Financial Reporting Advisory Group, EFRAG) teknisten asiantuntijoiden ryhmän (Technical Expert Group, TEG) kanssa käytyjen neuvottelujen perusteella voidaan todeta, että IAS 39:n ja IFRS 7:n muutokset täyttävät asetuksen (EY) N:o 1606/2002 3 artiklan 2 kohdassa säädetyt tekniset hyväksymisperusteet. Tilinpäätösstandardeja koskevien lausuntojen tarkasteluryhmän perustamisesta tietojen antamiseksi komissiolle EFRAGin (European Financial Reporting Advisory Group) lausuntojen puolueettomuudesta ja tasapuolisuudesta 14 päivänä heinäkuuta 2006 tehdyn komission päätöksen 2006/505/EY (3) mukaisesti kyseinen tarkasteluryhmä tarkasteli hyväksymistä koskevaa EFRAGin lausuntoa ja totesi komissiolle sen olevan tasapuolinen ja puolueeton.
            
         
               (4)
            
            
               Sen vuoksi asetus (EY) N:o 1126/2008 olisi muutettava.
            
         
               (5)
            
            
               Koska tätä asetusta ei tarvitse soveltaa takautuvasti, komission asetuksen (EY) N:o 1004/2008 (4) mukaisesti jo laadittuja ja esitettyjä tilinpäätöksiä ei tarvitse muuttaa takautuvasti.
            
         
               (6)
            
            
               Tilinpäätöskysymysten sääntelykomitea on hyväksynyt tässä asetuksessa säädetyt toimenpiteet,
            
         ON ANTANUT TÄMÄN ASETUKSEN:
   1 artikla
   Muutetaan asetuksen (EY) N:o 1126/2008 liitteessä kansainväliset tilinpäätösstandardit IAS 39 Rahoitusinstrumentit: kirjaaminen ja arvostaminen ja IFRS 7 Rahoitusinstrumentit: tilinpäätöksessä esitettävät tiedot tämän asetuksen liitteen mukaisesti.
   2 artikla
   Jos yritys on jo esittänyt tilinpäätöksensä asetuksen (EY) N:o 1004/2008 mukaisesti, sen ei tarvitse toimittaa tilinpäätöstä uudelleen.
   3 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan kaikissa jäsenvaltioissa.
      Tehty Brysselissä 9 päivänä syyskuuta 2009.
      
         
            Komission puolesta
         
         Charlie McCREEVY
         
         
            Komission jäsen
         
      
   
   
      (1)  EYVL L 243, 11.9.2002, s. 1.
   
      (2)  EUVL L 320, 29.11.2008, s. 1.
   
      (3)  EUVL L 199, 21.7.2006, s. 33.
   
      (4)  EUVL L 275, 16.10.2008, s. 37.
   
      LIITE
      
         KANSAINVÄLISET TILINPÄÄTÖSSTANDARDIT
      
      
                  IFRS 39 ja IAS 7
               
               
                  Rahoitusvarojen luokittelun muutokset – Voimaantulo ja siirtymäsäännökset (Muutokset IAS 39:ään Rahoitusinstrumentit: kirjaaminen ja arvostaminen ja IFRS 7:ään Rahoitusinstrumentit: tilinpäätöksessä esitettävät tiedot)
               
            
         Jäljentäminen sallittu Euroopan talousalueella. Kaikki olemassa olevat oikeudet pidätetään Euroopan talousalueen ulkopuolella lukuun ottamatta oikeutta kopioida yksityiskäyttöön tai muuhun kohtuulliseen käyttöön. Lisätietoja on saatavissa IASB:sta internetosoitteessa www.iasb.org
      
      
         
            Rahoitusvarojen luokittelun muutokset – Voimaantulo ja siirtymäsäännökset (Muutokset IAS 39:ään Rahoitusinstrumentit: kirjaaminen ja arvostaminen ja IFRS 7:ään Rahoitusinstrumentit: tilinpäätöksessä esitettävät tiedot)
      
      
         Muutos IAS 39:ään
      
      Poistetaan kappale 103G ja lisätään kappaleet 103H ja 103I.
      VOIMAANTULO JA SIIRTYMÄSÄÄNNÖT
      
                  103H
               
               
                  Lokakuussa 2008 julkaistu asiakirja Rahoitusvarojen luokittelun muutokset (Muutokset IAS 39:ään ja IFRS 7:ään) aiheutti muutoksia kappaleisiin 50 ja AG8, ja sen seurauksena lisättiin kappaleet 50B–50F. Yhteisön on sovellettava näitä muutoksia 1.7.2008 tai sen jälkeen alkavilla tilikausilla. Yhteisö ei saa muuttaa rahoitusvaroihin kuuluvan erän luokittelua kappaleen 50B, 50D eikä 50E mukaisesti ennen 1.7.2008. Rahoitusvaroihin kuuluvan erän luokittelun muutos, joka tehdään 1.11.2008 tai sen jälkeen, tulee voimaan vasta päivänä, jona luokittelua muutetaan. Kappaleen 50B, 50D tai 50E mukaista rahoitusvaroihin kuuluvan erän luokittelun muutosta ei saa soveltaa takautuvasti ennen 1.7.2008 alkavilla tilikausilla.
               
            
                  103I
               
               
                  Marraskuussa 2008 julkaistu asiakirja Rahoitusvarojen luokittelun muutokset – Voimaantulo ja siirtymäsäännöt (Muutokset IAS 39:ään ja IFRS 7:ään) aiheutti muutoksia kappaleeseen 103H. Yhteisön on sovellettava näitä muutoksia 1.7.2008 tai sen jälkeen alkavilla tilikausilla.
               
            
         Muutos IFRS 7:ään
      
      Kappaletta 44E muutetaan. Lisätään kappale 44F.
      VOIMAANTULO JA SIIRTYMÄSÄÄNNÖT
      
                  44E
               
               
                  Lokakuussa 2008 julkaistu asiakirja Rahoitusvarojen luokittelun muutokset (Muutokset IAS 39:ään ja IFRS 7:ään) aiheutti muutoksia kappaleeseen 12, ja sen seurauksena lisättiin kappale 12A. Yhteisön on sovellettava näitä muutoksia 1.7.2008 tai sen jälkeen alkavilla tilikausilla.
               
            
                  44F
               
               
                  Marraskuussa 2008 julkaistu asiakirja Rahoitusvarojen luokittelun muutokset – Voimaantulo ja siirtymäsäännöt (Muutokset IAS 39:ään ja IFRS 7:ään) aiheutti muutoksia kappaleeseen 44E. Yhteisön on sovellettava näitä muutoksia 1.7.2008 tai sen jälkeen alkavilla tilikausilla.